171107\_Innholdet\_i\_de\_kristne\_hoeytidstradisjonene

**KIRKEÅR og HØYTIDER**

**Tro og tradisjon knyttet til Kirkeåret**

*Kirkeåret sørger for at hele historien om Jesus fortelles og gjenoppleves for den troende hvert eneste år i kirken.*

Kirkeåret begynner 1. advent, kirkens nyttårsdag.

|  |
| --- |
| **Prekener gjennom hele kirkeåret:**[**http://frank.oterholt.be/?seksjon=Prekener%20-%20Agender**](http://frank.oterholt.be/?seksjon=Prekener%20-%20Agender) |

**Festhalvåret i kirken**

* ***Advent*** (Kirkens nyttår) – Fra gammelt av: FASTETID.

Fiolett farge, fordi forberedelsestiden/fastetiden også handler om kamp og oppgjør.

* ***Jul og Nyttår*** - Liturgisk farge: Hvit/festfargen.

2. juledag (Stefanus-dagen),

Rød farge, for blod, til minne om kirkens første martyr.

* ***Kirkeårstiden etter jul:***

*Åpenbaringstiden* Liturgisk farge: Grønn.

***Tiden hvor Jesus´herlighet åpenbares***

* ***Fastetiden*** *(begynner gjerne i februar og varer 40 dager frem til påske.*Liturgisk farge: fiolett (Maria budskapsdag, rett før påske, er hvit/festdag. Et unntak).
* **Påsketiden** (kirkens viktigste høytid)

Farge: Fiolett fram til påskeaften, hvitt fra påskedag.

* ***Tiden etter påske.*** Liturgisk farge: Hvit.
* ***Pinsetiden*** Liturgisk farge: Rød - ånden, kraften og ildens farge.

**DET FESTLØSE HALVÅRET**

* ***Treenighetstiden*** (tiden etter Pinse)

Liturgisk farge: Treenighetstiden grønn (med unntak av noen søndager).

**Høytidene**

*Det teologisk innholdet bak de kristne høytidene[[1]](#footnote-1)*

**Troslære**

* Den kristne troslæren er knyttet opp til høytidene.

*”Troslære (eller dogmatikk) systematiserer og drøfter sentrale lærepunkter i en religion eller konfesjon”[[2]](#footnote-2)*.

* Troslæren må være en del av KRLE-lærerens faglige kunnskapsbase. Skolen er ingen ”Bibelskole” hvor barn skal pugge kristne læresetninger (som på Pontoppidans tid),men *læreren må kunne noe om kristen troslære, og andre religioners troslære, fordi de skal kunne møte barns religiøse spørsmål[[3]](#footnote-3), for eksempel 8-åringens spørsmål om* ***Treenighetsdogmet*** *(kirkens hoved-dogme)[[4]](#footnote-4).*

**Troslære formidles gjennom høytidene**

*Store deler av ”troslæren” er en del av den allmenne kulturarven fordi*:

* Høytidene styrer årstidene
* Høytidene formidler og bevarer sentrale verdier og oppfatninger i befolkningen.
* ”Troslæren” har derfor *bred tilslutning i befolkningen***.[[5]](#footnote-5)**

**Høytidene formidler** (trolig?) **den minst ”kompliserte” delen av troslæren[[6]](#footnote-6).**

* Gjennom høytidene formidles *”de store fortellingene”[[7]](#footnote-7)* (uten at det tas dogmatisk stilling).
* Høytidene er derfor de minst ”kompliserte” religiøse temaene som behandles i skolen (?)[[8]](#footnote-8).
* Men… implisitt i de kristne høytidene ligger det tunge dogmatiske føringer.

**Trosbekjennelsene**

Sentralt i kristne gudstjenester og høytidsfeiringer står trosbekjennelsene.

Her formidles de sentrale dogmene om treenigheten og Kristi ”natur”:

1. **Den apostoliske trosbekjennelsen**

(Har de eldste røttene[[9]](#footnote-9). Brukes mest i Vest-kirken)**:**

<http://no.wikipedia.org/wiki/Den_apostoliske_trosbekjennelse>

1. **Den nikenske trosbekjennelsen** (fra 300-tallet)

 (mer fortolkende – Brukes mest i Øst-kirken): <http://no.wikipedia.org/wiki/Den_nikenske_trosbekjennelse>

1. **Den athanasiske trosbekjennelsen:[[10]](#footnote-10)**

<http://no.wikipedia.org/wiki/Den_athanasianske_trosbekjennelse>

1. **Den kalkedonske trosbekjennelsen** (år 451 e.v.t)

Denne trosformuleringen går ennå lenger i definisjonene av guddommen[[11]](#footnote-11):

*”… den ene og samme Kristus i to naturer, som ikke sammenblandes eller forvandles, ikke søndres eller atskilles, og som ved foreningen ikke oppheves i sin forskjell, men tvert om slik at hver natur bevares i sin egenart og samlet utgjør en person, en ”hypostase”.*

**Noen tanker til refleksjon omkring teologiens språk:**

Trenger vi andre begreper i dag – enn disse gamle greske og latinske begrepene som vil forklare hvilken ”natur” Jesus var laget av, som for eksempel ”hypostase” – *vesen* (fra Kalkedon) og ”perfectus deus” – *sann Gud* (fra Athanasium, som begge betegner Jesus’ nære forbindelse til Gud)?

Kanskje vi i dag heller kan si at Jesus er/var *”Guds bilde”*, *”Guds representant”* eller *”Guds ansikt”*?

**Hva troslæren sier om advent:**

* *Adventus* (lat.) betyr ”et komme”.

De kristne venter Jesus’ andre komme: 2. Trosartikkel[[12]](#footnote-12):

*”Skal derfra komme igjen for å dømme levende og døde”*

**Hva troslæren sier om julen:**

*Jesus fra Nasaret er Guds sønn, født av Maria, men unnfanget av Den Hellige ånd. I teologien betegnes dette som:*

**INCARNASJONEN**

* Sentraldogmet i kristendommen[[13]](#footnote-13):

*”I-kjøtt-lig-gjøring”*

**KRISTEN ÅPENBARINGSTEORI[[14]](#footnote-14)**

”Åpenbaring” betyr at Gud gir seg til kjenne.[[15]](#footnote-15)

**I kristen tro skilles det mellom to former for åpenbaring:**

1. **Alminnelig åpenbaring**

Gud har vist seg gjennom naturen, historien og menneskenes samvittighet. Alle har en viss anelse om at ”det er noe der”.

Paulus snakker om en allmenn samvittighet (Rom 2,14-16).

1. **Spesiell åpenbaring** (Juleevangeliet)

Gud har på en spesiell måte vist seg gjennom Jesus Kristus.

***TREENIGHETS-DOGMET[[16]](#footnote-16)***

For å forklare forholdet mellom Gud og hans Sønn, skapte kirken treenighetsdogmet:

* Dogmet ble skapt av kirken i de første århundrene e.v.t.
* Dogmet har bakgrunn i de nytestamentlige (NT) skriftene, som de første kirkemøtene valgte ut til *kanon på 300-tallet etter Kr.*

*”Treenigheten”* korresponderer med TROSBEKJENNELSENs tre deler:

1. Jeg tror på *Gud Fader…*
2. *Jeg tror på Jesus Kristus…*
3. *Jeg tror på Den Hellige Ånd…*

**Treenighetsdogmets hensikt:**

* Skal hindre at Jesus bare blir menneskelig-gjort eller bare guddommeliggjort:

*”Født av Faderen før alle tider”* (Nicenum)[[17]](#footnote-17).

*”Ble menneske gjennom mor Maria…* Døde og oppsto” (legemlig)

***Treenighetsdogmet[[18]](#footnote-18)* har gresk språk og tankegang som bakgrunn**[[19]](#footnote-19) og må forstås på bakgrunn av ”realismens” tanker om at det eksisterer en virkelighet utenom tingene,[[20]](#footnote-20) (en platonsk problemstilling man var opptatt av i europeisk filosofi gjennom hele Middelalderen)[[21]](#footnote-21).

* Dogmet om at Sønnen er ett med Faderen og Ånden, har vært helt sentral i Kirkens lære.

**Filioque-striden** (filioque betyr ”sønnen”)**:**

Øst- og Vest-kirken (øst og vest for Bosporosstredet) skilte lag pga. dogmet om hvorvidt ***Ånden*** utgår fra både Faderen og Sønnen[[22]](#footnote-22), eller bare fra Faderen (som i Øst)[[23]](#footnote-23).

**AKTIVITET**

Hvordan forklare treenigheten for barn[[24]](#footnote-24)

*Modalismen* som løsning?[[25]](#footnote-25)

Forslag til troslærebok for små barn: *Den usynlige vennen[[26]](#footnote-26)*

**Det kristologiske dogmet**

* Dogmet om Kristi guddommelige natur er kirkehistoriens største stridsspørsmål.
* Dogmet skal ”sikre” Jesus’ nære forbindelse til Gud. Han er en av personene i Treenigheten, likestilt med de to andre (Faderen og Ånden).
* Dogmet sier dermed at Sønnen selv er Gud (*”ett med Faderen”/”av samme vesen som Faderen”*).

**Julesangene formidler dette dogmet:**

1. Nå tennes tusen julelys

på jorden mørk og kald

og tusen, tusen stråler og

i himmelens høye hall.

2. Og over by og land i kveld

går julens glade bud

at født er Herren Jesus Krist,

**vår Frelser og vår Gud.**

**Dualisme[[27]](#footnote-27)**

Treenighetsdogmet har altså *dualismen* som forutsetning:

*Gud kan være både i himmelen (som ånd) og på jorden (som Jesus fra Nasareth) fordi det finnes en åndelig og en materiell dimensjon i tilværelsen.*

**Jesu selvbevissthet**

Tilhengere av Treenighetslæren hevder at Jesus selv var klar over sin likestilling med Faderen:

* Jesus hadde en utpreget ”selvbevissthet” (iflg. Sverre Aalen), noe som vises i ”*Ego eimi-utsagnene (”jeg er”- utsagnene i NT) ”[[28]](#footnote-28)*: ***Jeg er*** livets brød…
* Det samme som Gud sier om seg selv i 2 Mosebok 3**:** *Jeg er den jeg er*.

**Jehovas vitner** (JV)

* Treenighetsdogmet er det som skiller Jehovas Vitner mest fra tradisjonelle kristne.
* Hos JV blir Jesus ”avkledd” det guddommelige, men er likevel erkeengelen Mikael i kjøtt og blod. Jesus er altså ikke Gud for JV.
* Johannesevangeliet 1, 1-18[[29]](#footnote-29) er det største stridspunktet mellom JV og andre kristne.
* I oldkirken utspant denne striden seg mellom kirkefedrene ***Arius*** og ***Athanasius***. Arius sto nærmest dagens JV, men Athanasius’ linje gikk seirende ut av striden. Kirkemøtet i Nicea[[30]](#footnote-30) (325) forfattet ***Niceanum***, som fremdeles er offisiell trosbekjennelse i våre kirker. Her avfeies Arius’ lære.

Keiser Konstantin sammenkalte kirkemøtet i Nicea for å få et enhetlig syn på Jesus´ status som Gud. Det måtte til for å forene keiserriket. (Senere ble Konstantin imidlertid selv ”arianer”).

* Bj. Bjørnson kom på kant med Haugianerne da han hevdet at *Jesus ikke er Gud[[31]](#footnote-31)*

**I teologien kalles temaet som diskuterer Jesus’ natur og vesen, for:**

**Det kristologiske problem:**

*Problemstilling: Er Jesus Gud?[[32]](#footnote-32)*

**Arianismen**

* Arius ville ”redde Guds enhet”. Monoteismen krever et skille mellom Kristus og den evige Gud[[33]](#footnote-33). Kristus er en mellomting mellom Gud og menneske, helt unik, men ikke *”sann Gud”* (slik *”Nicenum”* hevdet), kun halvgud. *Jesus var en mellomting mellom Gud og mennesker, iflg. arianerne.[[34]](#footnote-34)*
* **Jehovas vitner** er en form for arianisme.
* Arianismen debatteres fremdeles i den katolske kirken.[[35]](#footnote-35)
* ***Nicenum*** (381) går i mot arianismen i kamp for Kristusdogmet.

**To identiteter**

Iflg. det kristologiske problem har Jesus to identiteter[[36]](#footnote-36):

**Den historiske Jesus**

* Jesus fra Nasaret**:**

’Jesus’ er et vanlig guttenavn (betyr**:** ”Gud frelser”).

* Navnet uttrykker kulturens ønske om at Gud skal gripe inn og frelse sitt folk fra okkupasjonsmakten. Det skal skje gjennom den nye David. David var født i Betlehem… Jesus tolkes som den nye ”David-pretendent”. Han var ”av Davids hus og ætt”.

**Jesus’ liv og gjerning**

* De fattiges og undertryktes venn
* Skjebne**:** Fanges og drepes

**Har Jesus levd?**

**Historiske kilder:**

* De 4 evangeliene Markus, Matteus, Lukas og Johannes
* Paulusbrevene
* Utenom-bibelske kilder (se egne ark)[[37]](#footnote-37)

**Andre ”kilder” som former vårt bilde av Jesus og hans herkomst:**

**Mytene (og dogmene) omkring**

* Jesus (Jesuslegender)
* Andre Jesustradisjoner i Koranen
* Maria[[38]](#footnote-38) (jfr. Davinci-koden m.fl.)
* Hvem var Jesus’ far? Josef?

**De to ”store” jødiske og kristne fortellingene**

**To religiøse tilværelsesfortolkninger**

… som begge gjør ”krav” på Messias:

*Den jødiske Messias og den greske Kristus.*

**Den jødiske Messias** (kalt ”Kristus” på gresk)

Det nye testamentet (og GT)[[39]](#footnote-39) handler om en etnisk og religiøs folkegruppe i Midt-Østen som ”leter etter” Messias i historien og i samtiden. Håpet er at Messias skal samle stammene, skape en sterk sentralmakt og fordrive okkupantene fra palestinsk område.

**”Messianisme” har sterke fellestrekk med ”nasjonalisme”.**

Den palestinske folkegruppen forsøker hele tiden å identifisere *Messiasskikkelsen* med en historisk person. De gjør flere forsøk på å feste denne tittelen til ulike personer. En av flere er ***Jesus fra Nasaret***. Han identifiseres (gis identitet) som Messias (av de første jøde-kristne), men er selv motstander av å bli tildelt denne identiteten[[40]](#footnote-40).

* *Jesus svarte ikke til fariseernes håp om en nye Messias[[41]](#footnote-41)*.
* Jesus ”sprenger” GTs ”jordiske” Messiasforventninger om en politisk Messias (iflg. hellenistiske kristne, som er inspirert av den greske Kristus).

**Messiastro**

* Jøder lengtet tilbake til David-dynastiets storhetstid.

Da hadde muligens en form for egen ”stat” (neppe historisk verifisert[[42]](#footnote-42)) under romersk styre, på Jesus´ tid.

Siden 700 f. Kr hadde Israel vært okkupert av stormakter. På Jesus’ tid var Palestina okkupert av romerne. Nå ventet de Messias, den store politiske og religiøse befrieren.

**Var Jesus Messias?[[43]](#footnote-43)**

* De kristne har ment at Jesus er oppfyllelsen av Messiasløftene[[44]](#footnote-44) (en ikke politisk Messias). Dermed bevarte man den gammeljødiske troen på at Messias (kong David) skulle gjenoppstå på historiens arena.
* Troende jøder venter fremdeles Messias.
* Jesus selv var avholdende med å kalle seg selv Messias, mens hans tilhengere mente han var det.

**”Messiashemmeligheten”** (Markus 8, 27ff):

*Jesus og disiplene drog ut til landsbyene ved Cæsarea Filippi. På veien spurte han disiplene: «Hvem sier folk at jeg er?» [28](http://www.bibelen.no/refs.aspx?book=MRK&chapter=8&verse=28" \t "refs) De svarte: «Noen sier døperen Johannes, andre Elia, og andre igjen en av profetene.» [29](http://www.bibelen.no/refs.aspx?book=MRK&chapter=8&verse=29" \t "refs) «Og dere,» spurte han, «hvem sier dere at jeg er?» Da svarte Peter: «Du er Messias.» [30](http://www.bibelen.no/refs.aspx?book=MRK&chapter=8&verse=30" \t "refs) Men han forbød dem strengt å si dette til noen.*

Jesus *ville ikke avsløres? Han ville ikke bli tatt for en politisk Messias?[[45]](#footnote-45) Jesus kalte seg heller ”Menneskesønnen”[[46]](#footnote-46)*

**Det gamle testamentet (GT) kan grov-inndeles på følgende måte:**

* Mytologiske fortellinger om skapelsen av verden

(1. Mosebok 1-11).

* Abrahamfortellingen/Fedrehistorien**:** 1800-1200 f Kr.

Abraham - Isak - Jacob - Josef/Egypt – Moses: Utvandring mot Kaanan/Palestina (ca. 1200 f. Kr.)[[47]](#footnote-47) (1. Mos. kap. 12ff.).

* Exodus/Utgang fra Egypt (v/ Moses, 2. Mosebok).

Jødedommen som religion befester seg gjennom ørkenvandringen på 40 år.

* **Landnåm** (ta land fra andre)**:** Josvas bok: Kamp mot nye naboer. Sml. Dommernes bok.Jødiske innvandrere fortrenger folkegrupper og overtar deres land.
* Kongetiden (fra ca. år 1000 f. Kr.): Israel er på høyden. Kongedømmet blir innført: Saul, David og Salomo er de første kongene. Israel er en stormakt?
* 1. og 2. Samuelsbok, 1. og 2. Kongebok og 1. og 2. Krønikebok handler om kongedømmets periode i Israel. Kongedømmet varer fra ca. år 1000 f. Kr. til 700-tallet f. Kr.
* Israel revner i to deler under Salomos sønn Rehabeam (år 960 f. Kr): Israel/Nord-riket, får 10 stammer. Samaria blir hovedstad. Juda/Sørriket (får 2 stammer). Jerusalem blir hovedstad.

**Profetene**

* Profetene opptrer i Israel fra 800 til 500 f. Kr.

Mest kjent er Elia (ca år 800 f.Kr.), Jesaia (ca år 700 f Kr.), Hosea og Amos (ca. 6-700 f.Kr.).

Profetene advarer, gjennom sin forkynnelse, mot frafall fra ***Jahve*** (Israels Gud) fordi folk lot seg fascinere av kaananeernes fruktbarhetsguder (som lovte materiell rikdom). Profetene så at frafall fra jødenes Gud ville svekke samholdet innad og åpne landet for stormaktene i øst:

*Assyria erobrer Nord-Riket på 700-tallet.*

*Babylon erobrer Sør-Riket på 500-tallet f. Kr.*

* **Perserne** overtar som verdensmakt etter Babylonerne.

Kong Kyros fører en liberal religionspolitikk og lar noen jøder vende hjem (*from the rivers of Babylon*) til Juda for å bygge opp Jerusalems murer (se profeten Nehemia).

* Ulike stormakter hersker over Palestina i århundrer som følger.

Mest kjent er *Alexander den store* som innfører hellenistisk kultur fra 300- tallet f. Kr.

Fra 60-tallet f. Kr. overtar **Romerne** Palestina.

* Augustus er keiser fra 30 f. Kr. til 14. e. Kr.

Romerriket strekker seg fra Tyskland til Sahara, fra England til Irak[[48]](#footnote-48).

**Den greske Kristus**

Det jødiske/hebraiske *”Messias”* oversettes til *”Kristus”* på gresk.

**”Den salvede” - Kristus**

* Kirken (om-)tolker ”nederlaget”, Jesus’ død på korset[[49]](#footnote-49), til ”seier”**:** Jesus oppstår fra de døde.
* Disiplene sendes ut i Romerriket for å etablere en verdensvid og universell kirke (Matteus 28).
* NTs skrifter skrives på *koine-*gresk.

**Advent og jul i skolen**

*Metodiske tilnærminger[[50]](#footnote-50)*

**Skolen skal *”markere”* - ikke *”feire”* - høytidene[[51]](#footnote-51):**

* Markering er mer nøytralt
* ”Feiring” medfører mer involvering i tro ved og bruk av ritualer[[52]](#footnote-52). (Feiring skal skje i trossamfunnet, markering i skolen).

**ADVENT[[53]](#footnote-53)**  - kirkens nyttår

* Fastetid (forberedelsestid) i kirkeåret.
* Fiolett farge for bot og anger

**Ideer til adventsaktiviteter[[54]](#footnote-54):**

Tegne inn kirkeåret som en krans (sirkel), med blomster som høytider og bladene som de vanlige søndagene (Grundtvig)

**JUL og KRLE**

* Høytiden som har størst folkelig nedslagsfelt, er jul, som formidler glede og fødsel.
* Jul: Mor- og barn-motivet er verdenshistoriens mest kjente motiv.

Jesusfamilien var en familie (som oss), lett gjenkjennelig.

De var flyktninger. Aktuelt til alle tider.

* Påske, som er kirkens største høytid, formidler alvor, og blir dermed ikke så ”populær” som julen.

**Julen er mindre ”komplisert” enn påsken fordi**

* Påsken er en ”voldsfortelling”/ ”kriminalfortelling”, mens jul handler om mor, far og barn.

**Påske og KRLE**

**Gammelorientalsk menneskesyn**

* Påsken knytter til seg ”dogmatikk” som det hefter uenighet ved:

**Menneskesyn:**

Er mennesket ondt (syndig) eller godt?

Trenger menneskene forsoning (utenfra)?

Er gammelorientalsk offerpraksis en god ***livstolkning*** for mennesker i dag? (Kreves det blod til erstatning for blod?).

Må Gud ”blidgjøres” med offer for at mennesker skal få ”fred med Gud” og unngå Guds vrede?

Er Jesus´ død en ”stedfortredende lidelse” (Anselm)?

Sml. Markus Bor: ”Gjenoppdag kristendommen”,

**Engletro og engleforkynnelse**

**Når kristendomsundervisningen i KRLE underviser ”feil” kristendom:**

* I den kristne troslæren er Jesus hovedsaken, mens skolens formidling av kristendommen kan stå i fare for å bli ”engleforkynnelse”.
* Det kan lett skje dersom julen blir den eneste tiden i året hvor den kristne kulturarven blir formidlet.
* **Engler** er svært perifert i kristendommen og har blitt regnet som konkurrenter til Jesus (i NT).

**Exkurs om engletro**

**Engletro[[55]](#footnote-55)**

* *Engletro er lite sentral i kristen tro, men svært sentral hos barn.*
* Engler og Satan er spekulative skikkelser og nevnes ikke i Trosbekjennelsen. Englene har blitt oppfattet som ”konkurrenter” til Jesus og er derfor ”ned-dempet” i NT. En kristen bør ikke tro på engler, en kristen skal tro på Jesus.

**Englekritikk i Bibelen**

I Bibelen er det en uttalt frykt for at engletro kan ”utkonkurrere” troen på Jesus Kristus. Her fra Hebreerbrevet:

**Sønnen står over englene -** Hebreerbrevet kap. 1:

*[4](http://www.bibelen.no/refs.aspx?book=HEB&chapter=1&verse=4" \t "refs) Slik er han blitt større enn englene; for det navn han har fått, er så mye større enn deres.  [5](http://www.bibelen.no/refs.aspx?book=HEB&chapter=1&verse=5" \t "refs) For til hvem av englene har Gud noen gang sagt:
        Du er min sønn,
        jeg har født deg i dag?
    Eller, som det også står:
        Jeg vil være en far for ham,
        og han skal være en sønn for meg.
     [6](http://www.bibelen.no/refs.aspx?book=HEB&chapter=1&verse=6" \t "refs) Når han så skal føre sin førstefødte inn i verden igjen, sier han:
        Alle Guds engler skal tilbe ham.**[7](http://www.bibelen.no/refs.aspx?book=HEB&chapter=1&verse=7" \t "refs) Om englene har han sagt:
        Han gjør sine engler til vinder,
        sine tjenere til flammende ild.**[8](http://www.bibelen.no/refs.aspx?book=HEB&chapter=1&verse=8" \t "refs) Men om Sønnen sier han:
        Din trone, Gud, står til evig tid,
        rettferds stav er din kongsstav.**9 Du har elsket rettferd og hatet urett;
        derfor, Gud, har din Gud salvet deg
        med gledens olje framfor dine frender.* *[10](http://www.bibelen.no/refs.aspx?book=HEB&chapter=1&verse=10" \t "refs) Og videre:
        Du, Herre, i begynnelsen grunnla du jorden,
        og himmelen er et verk av dine hender.* *11 De skal gå til grunne, men du forblir.
        De skal alle eldes som en kledning;* *12 du ruller dem sammen som en kappe,
        de skiftes ut som klær.
        Men du er den samme,
        dine år tar aldri slutt.* *[13](http://www.bibelen.no/refs.aspx?book=HEB&chapter=1&verse=13" \t "refs) Til hvem av englene har han noen gang sagt:
        Sett deg ved min høyre hånd
        til jeg får lagt dine fiender
        som skammel for dine føtter?* *[14](http://www.bibelen.no/refs.aspx?book=HEB&chapter=1&verse=14" \t "refs) Er ikke alle englene ånder i Guds tjeneste, som sendes ut for å være til hjelp for dem som skal få frelsen?*

**Englers ord og Kristi ord** (Hebr. Kap. 2)

*5 Det er heller ikke under englers herredømme Gud har lagt den kommende verden som vi taler om.  [6](http://www.bibelen.no/refs.aspx?book=HEB&chapter=2&verse=6" \t "refs) Om dette er det en som har vitnet et sted:
        Hva er et menneske, siden du kommer det i hu,
        en menneskesønn, siden du tar deg av ham?
     7 En kort tid har du stilt ham lavere enn engler.
        Men du har kronet ham med herlighet og ære,
     [8](http://www.bibelen.no/refs.aspx?book=HEB&chapter=2&verse=8" \t "refs) alt har du lagt under hans føtter.
        Når det står: «lagt alt under ham», da er ingen ting unntatt; alt skulle underlegges ham. Ennå kan vi ikke se at alt er lagt under ham.  [9](http://www.bibelen.no/refs.aspx?book=HEB&chapter=2&verse=9" \t "refs) Men vi ser at Jesus, som for en kort tid var stilt lavere enn englene, er kronet med herlighet og ære, fordi han led døden. Slik skulle han ved Guds nåde smake døden for alle.
       [14](http://www.bibelen.no/refs.aspx?book=HEB&chapter=2&verse=14" \t "refs) Siden barna er mennesker av kjøtt og blod, måtte også han bli menneske som de. Slik skulle han ved sin død gjøre ende på ham som hersker ved døden, det er djevelen,* *[15](http://www.bibelen.no/refs.aspx?book=HEB&chapter=2&verse=15" \t "refs) og befri alle dem som av frykt for døden var i trelldom hele sitt liv.* *[16](http://www.bibelen.no/refs.aspx?book=HEB&chapter=2&verse=16" \t "refs) Det er jo ikke engler han tar seg av; men han tar seg av Abrahams ætt.* *[17](http://www.bibelen.no/refs.aspx?book=HEB&chapter=2&verse=17" \t "refs) Derfor måtte han i ett og alt bli sine brødre lik, så han kunne være en barmhjertig og trofast øversteprest i tjenesten for Gud og sone folkets synder.* *[18](http://www.bibelen.no/refs.aspx?book=HEB&chapter=2&verse=18" \t "refs) Fordi han selv led og ble fristet, kan han hjelpe dem som fristes.*

**Heller ikke ”den store” Moses må utkonkurrere Jesus, for *Jesus er større enn Moses*** *(Hebr. Kap 3)****:***

*3 Jesus var verdig til å få større ære enn Moses, likesom den som bygger et hus, får større ære enn huset.  4 Et hus må jo alltid være bygd av noen; men Gud er den som har bygd alt.  5 Moses var tro i hele Guds hus, men som en tjener. Han skulle vitne om det som en gang skulle forkynnes.  [6](http://www.bibelen.no/refs.aspx?book=HEB&chapter=3&verse=6" \t "refs) Men Kristus var tro som sønn, satt til å styre huset. Og hans hus er vi, …*

**I klasserommet**

Skal vi formidle den ”friserte” myteproduksjonen omkring tekstene?

Juleforestillinger uten grunnlag i Bibeltekstene[[56]](#footnote-56)**:**

* Født i en stall? – Neppe
* Født 24. desember? – Nei!
* Født år 7. f. Kr? – Trolig.
* Tre hellige konger? – Nei!

**Det er kun Matteus og Lukas som har stoff om Jesus’ barndom[[57]](#footnote-57)**

**Historieskrivingen på Jesu tid**

* Religiøs historie: Fakta og fiksjon blandes[[58]](#footnote-58).
* Fortellinger er til en viss grad knyttet til historien (manntall, Augustus, og Kvirinius er nevnt i NT)[[59]](#footnote-59), men har legendariske trekk (for eksempel med innslag om englebesøk).

**Budskapet**

* Budskapet har noe av David og Goliat-motivet i seg: Det svake (barnet og familien) mot det sterke (keisermakt og vold / barnedrap).
* Dette har gjenkjennelsesverdi hos barn.

**Andre juletradisjoner**

Nissetradisjonen har to røtter**:**

* En folkelig og en kristen.
* *Fjøsnissen og legenden om Nikolaus* fra Sicilia[[60]](#footnote-60).

**Juletreet:**

Det fins en del tre-symbolikk i Bibelen[[61]](#footnote-61).

*Lucia:* også en helgenfortelling[[62]](#footnote-62)

**FASTE, PÅSKE OG PINSE**

**Faste og påske i skolen[[63]](#footnote-63)**

* En kjent fastesalme **i** NoS: *Se vi går opp til Jerusalem*)

**Fastemotivet: opp til Jerusalem**

* Fastemotivet finnes i eventyret om Askeladden som går opp til Soria Moria med sekken på ryggen (Kittelsen).
* Moria-fjellet er i Bibelen *Sionfjellet* hvor Abraham – iflg. tradisjonen, ville ofre sin sønn, og hvor Jerusalem ligger i dag. *Klippemoskeen* er bygd rundt offerstedet hvor Abraham ville ofre Isak (iflg. tradisjonen).

**Karneval**

* Karnevalet kommer like før fasten og betyr *carne vale* (lat: farvel til kjøtt).
* Fastelavn kommer av *”Fasseln haben”* (tysk), og betyr å ha det gøy, før den alvorlige fastetiden kommer.
* Etter fastelavnssøndag kommer *Blåmandag, Feitetirsdag og Askeonsdag*. På Askeonsdag begynner fastetiden på 40 dager og 40 netter (+ 7 søndager).

**Aktivitet -** BAKE Fastelavnsboller

***Midt i bolledeigen – midt i Guds rike***

Gjæret er et bilde på Guds rike som ”sveller ut” (i samfunnet rundt oss, se Matteus 13,33): Det viser seg i praksis gjennom gode frukter (gode institusjoner) som menigheter, familier, barnehjem, nødhjelp osv.

**Påske**

Påsken er en bevegelig høytid. Den følger månens gang**:**

*Vårjevndøgn er 21.mars. Påskedag kommer første søndag etter den første fullmånen som kommer etter vårjevndøgn:*

|  |
| --- |
| 21. mars > Første fullmåne etter 21.mars > Første søndag etter denne fullmånen = Påskedag. |

Påske er den viktigste høytiden i kristendommen, men den har mindre plass enn julen.[[64]](#footnote-64)

Grunn:

Påske har ikke samme bredde i vår felles kulturtradisjon som julen.

**Påskens bidrag til kulturarven**

Påske har gitt vår kultur en kollektive bevissthet om:

* *skyld, tilgivelse, samvittighet, soning …*

**Påske tar også opp temaene:**

* *død og håp, sorg og glede, svik og skuffelser[[65]](#footnote-65)*
* *Tilgivelse* er en sentral verdi i samfunnet og i skolen (vertikal og horisontal tilgivelse).[[66]](#footnote-66)
* Tilgivelse er en del av den offentlige debatten.[[67]](#footnote-67)

Bevisstheten og refleksjonen rundt disse temaene har – i vår kultur – bakgrunn i påskefortellingen. Denne fortellingen har gitt oss et begrepsapparat og et bevissthetsinnhold som vi kan reflektere og tenke omkring. Påsken tolker således sentrale menneskelige fenomener, hendelser og eksistensialer som: DØD, SKYLD og ONDSKAP.

Til diskusjon

Jul er mer ”idyllisk” og ”ufarlig” enn påske?

Jul formidler glede, påske formidler alvor[[68]](#footnote-68). Julen er derfor mindre ”komplisert” som tema i klasserommet enn påsken, fordi påsken er en ”voldsfortelling”/”kriminalfortelling”.[[69]](#footnote-69)

Derfor er påsken vanskeligere enn julen**:**

* Et nusselig barn i en krybbe appellerer til gode følelser.
* En voksen kropp på et kors provoserer.
* Påskens kristne forkynnelse har i vår tradisjon appellert til å ta personlige valg?
* BARNET i krybben er mindre provoserende enn Jesus på KORSET (Det siste krever valg og stillings-tagen).[[70]](#footnote-70)
* Oppstandelse strider mot fornuften?

**Pedagogiske utfordringer knyttet til påsken[[71]](#footnote-71)**

* Tåler barn det brutale?[[72]](#footnote-72)

**Påsken i Det gamle testamentet[[73]](#footnote-73)**

* *Moses-fortellingen*(prinsen av Egypt) har hatt stor innflytelse på vestens kultur.
* Fortellingen kalles *Exodus-*fortellingen, som betyr *utgang*.
* Mange har – utfra denne ”store” fortellingen[[74]](#footnote-74), hentet inspirasjon til å frigjøre seg fra undertrykkelse og slaveri

(*Go down Moses… Onkel Toms hytte…, Frigjøringsteologi…*).

**Utgangen fra Egypt**

*Exodusfortellingen* (3. Mos kap. 2) er bakgrunnen for den jødiske påsken og for den kristne påskefeiringen.

**Påske i Det nye testamentet** (NT)**[[75]](#footnote-75)**

**”Den stille uke”[[76]](#footnote-76) - Påskeukas inndeling**

* Palmesøndag
* Skjærtorsdag (Nattverden/*Exodus-*fortellingen)
* Langfredag (Påskefortellingen leses i kirkene)
* Påskedag – oppstandelsesdagen: bakgrunnen for søndagen, og for begravelsesritualet: ”… og av jorden skal du igjen oppstå.”

SALME **i** NOS: Påskemorgen slukker sorgen….

**PÅSKE og Naturens gang**

* Hvetekornet som motiv i Bibelen.[[77]](#footnote-77). Symboliserer nytt liv gjennom død.

**Metodisk ide:**

* Lese påskefortellingen[[78]](#footnote-78)
* Lage påskelandskap (sml. julekrybbe)[[79]](#footnote-79)

**Kontroversielle spørsmål i Påskefortellingen**

**SYND[[80]](#footnote-80)** (149)

* Bomme på målet: *telos* (Aristoteles)

**Synd som skyld og skjebne**

* Synd som skyld:

det vi pådrar oss gjennom, onde gjerninger, gale valg og dårlig miljøpåvirkning. Ting vi kan gjøre noe med.

* Synd som skjebne:

det vi får gjennom arv (arvesynd), og som vi egentlig ikke kan gjøre noe med.

**Frelse**

*Jesus kom til verden for å frelse menneskene, dvs. sette dem fri fra synd, sykdom, isolasjon og alt det som binder dem*.[[81]](#footnote-81)

**Områder i tro og livssyn som opptar barn mest:** Døden[[82]](#footnote-82)

**Kristen tro på livet etter døden**[[83]](#footnote-83): Vi kommer ikke til himmelen når vi dør (men det kan vi kanskje ikke si til barn fra kristne hjem).

**Hva er kristent syn på døden?**

* Når vi dør, dør vi (rett og slett). Vi blir borte for alltid. Det er slutt. Vi legges i jorda og blir til støv. Vi våkner ikke i dødsriket, i helvete eller i himmelen. Vi blir ikke engler når vi dør.
* **Men:** Ved Jesu gjenkomst vekkes vi opp fra graven og får en ny materiell kropp.

**Forskjellen er:**

Synet på at vi lever videre, springer ut av *dualismen* (gnostisismen) hvor kroppen er borte og sjelen lever videre i en *”mellomtilstand”[[84]](#footnote-84)*. Dette stemmer ikke med kristent menneskesyn hvor kropp og ånd danner en uatskillelig enhet. Kropp og ånd lever sammen, dør sammen og oppstår sammen, fordi mennesket er ”helt”. Personligheten vår bevares hel. Hele personens identitet ”arkiveres”[[85]](#footnote-85) på kirkegården inntil oppstandelsens dag (*”De døde er i Guds skaperminne”[[86]](#footnote-86)*. Dette er *meningen* bak det kristne begravelsesritualet.

**Hva bør man** (ikke) **si til barn når det gjelder døden?**

* Graven er som en seng hvor vi sover inntil Jesus vekker oss opp?
* Ikke si at vi svever sammen med engler (som i Jostein Gaarders bok, ”*Som i et speil i en gåte”*).
* Man fornekter døden og gjør livet mindre ”ekte” dersom man prøver å frata barn smerten ved døden, ved å si at bestemor ikke er død: Hun har gått over i en ny kropp og er blitt engel.
* Når man sier at ”død er død”, tar man også mer hensyn til barn med alle typer livssynsbakgrunn. Man er mer ”nøytral” når man sier at ”når man er død, er man død” (*”Så var han jammen død”*, fra Hakkebakkeskogen).
* Til barn fra kristne hjem kan man jo si at Jesus en dag skal hente aller som sover i jorden.

**Himmelen**

* Himmelen[[87]](#footnote-87) er iflg. Bibelens forestilling mest sannsynlig en ny tilstand her på jorden (*”Det nye Jerusalem”/”En ny himmel og en ny jord hvor rettferdigheten bor”*).
* *”Himmelriket”* er jorden i renset utgave.
* Himmelen er ikke ”der oppe” et sted.

**Det ondes problem**

*Når barn opplever meningsløshet:*

* Hvorfor skjer ulykker?
* Hvorfor blir noen syke?
* Hvorfor må vi dø?

**Kristen teori om det ondes opphav[[88]](#footnote-88)**

* Fortellingen om Edens have: Der kom det onde inn i verden pga. menneskets gale valg.

Egentlig handler myten om Adam og Eva om overgangen fra barndom til pubertet, til kjønnsmoden alder. Da blir de i stand til å få barn, og da kommer redselen for døden (for at man skal være i stand til å ta vare på sitt opphav), og skamfølelsen (slangen) over å være naken. Bluferdigheten har våknet. Den fungerer som en grense mot uønsket seksuell tilnærming.

**Arvesynden**

I Det nye testamentet bruker Paulus denne syndefallsmyten til å forklare det ondes opphav. ”Den første Adam” falt for synden. ”Den andre Adam” (Kristus) kom for å gjenopprette ”fallet”. Arvesyndslæren ble sener utviklet av kirkefedrene: Alle mennesker arver denne syndige naturen fra Adam og Eva, våre stamfedre. Kristus gjenåpner veien fra menneskene til Gud.

**Begreper og forståelseskategorier**

*Skyld, samvittighet, soning og tilgivelse* er **forståelseskategorier** (doxa) som vi har fått fra kristendommen, særlig fra påskefortellingen. Disse begrepene har overtatt for *skam* og *ære*, som var vikingenes forståelseskategorier. I dag er disse siste *tankekategoriene* mer vanlig blant arabere og muslimer.

**Barneregle med bakgrunn i katolsk påsketeologi:**

*Hoc est corpus et filioque*> Hokus pokus filiokus

Betydning: *”Dette er Sønnens* (Jesus´) *kropp”* (sies ved Nattverden).

**Kristi himmelfartsdag og Pinse**[[89]](#footnote-89)

**Kristi himmelfartsdag**

Dagen *”forklarer* (den troende) *hvor det har blitt av Jesus”[[90]](#footnote-90)*

**2. trosartikkel:**

Han *”fór opp til himmelen”* må forstås metaforisk. Gud bor ikke i himmelrommet (over oss) fordi ”himmelen” er en del av skaperverket, og skaperverket kan ikke romme Gud (skrevet av biskop Per Lønning).

**Pinse**

Pinse er ”KIRKENS BURSDAG”, dagen da den første menigheten (kirken) ble stiftet[[91]](#footnote-91)

**Kristen teori om troens tilblivelse i et menneske:**

* Det er Den Hellige Ånd (Guds ”vind”) som skaper troen på Jesus Kristus som verdens (og min) frelser[[92]](#footnote-92).
* Han (Den Hellige Ånd) er den tredje personen i guddommen (treenighetslæren), og Han er tilstede i verden så lenge Jesus er borte fra verden. Han kalles derfor Talsmannen og Trøsteren[[93]](#footnote-93).

**Tungetale**

Tungetale er aktuelt for en del barn. Tungetale kommer over et menneske nå det blir oppfylt av ”Vinden” (Den Hellige Ånd). Barn opplever dette der foreldre er med i karismatiske menigheter.

**Metodikk:**

* Kirkebesøk knyttet til lokalhistorie (Når ble kirken på mitt hjemsted grunnlagt/født?).

**For de minste barna:**

KIRKESAUENE: Gjøre pinsefortellingen om til en dyreallegori, slik Bibelen selv gjør: menigheten er en flokk med sauer og Jesus er den gode hyrde. Utenfor sauegården er ulven.

**Tiden mellom pinse og advent**

**Det festløse halvåret**

* Vekstens periode (grønn liturgisk farge)
* St. Hans 23/6 (minnedag for Johannes døperen)
* Olsok 29/7 (minnedag om slaget på Stiklestad)
* Bots- og Bønnedag
* Allehelgensdag

**Kristendommen i litteraturen[[94]](#footnote-94)**

* *Eventyrene:* Askeladden> Soria Moria
* Piken med svovelstikkene (Jesusbarnet og Maria?) – H.C. Andersen.
* Jesuslegender – Selma Lagerløf.

**En ”kanon” i skolen? 7 på topp bibelfortellinger:**

* Abrahamfortellingen (stamfar til 3 verdensreligioner)
* Exodusfortellingen (utgangen fra Egypt/Moses)
* Fødselsfortellingen (Jul)
* Påskefortellingen (Jesus´ død)
* Pinsefortellingen (Åndens komme)
* Den barmhjertige samaritan
* Den bortkomne sønnen (Hjemme- ute – hjemme)

**BARENESANGER[[95]](#footnote-95) MED TILKNYTNING TIL KRISTENDOMMEN**

* Måne og sol, Vær meg nær…, Hvem har skapt alle…, Fader Abraham (nr. 38 i Labbetussemann), Gubben Noah (Bellman) …

**Aftenbønn med allmenn tilslutning** (?)**:**

Jeg folder mine hender små/Torbjørn Egner.

**Skole-Kirke-samarbeid rundt høytidene?**

Høytidsmarkering

**Kirkebesøk/Kirkevandring/Skolegudstjenester?**

* Skolen skal ikke forkynne[[96]](#footnote-96), men formidle kulturarv[[97]](#footnote-97).
* Elever skal ikke utsettes for arbeidsmåter som de (eller foreldrene) opplever som ”utøvelse” av en annen religion eller livssyn enn deres eget.[[98]](#footnote-98)
* Gudstjenester kan ikke være en del av KRLE siden det er religionsutøvelse og forkynnelse.

**Men…**

* Norske elever skal ha *”grundig kjennskap til Bibelen og kristendommen som kulturarv, og til evangelisk-luthersk kristendomsforståelse…”*.[[99]](#footnote-99)

**Lokal tilpasning står sentralt i Lærerplanen (KL).**

* Skolegudstjenester kan kanskje forsvares med henvisning til *formålsparagrafen* (i forståelse med hjemmet) og som en del av den lokale tilpasningen i faget.
* Man må sørge for en viss *distanse[[100]](#footnote-100)* og unngå for tett *involvering.*

**Elever med kristen identitet skal også finne støtte i RLE-faget**

* RLE-faget skal *”stimulere til …. personlig utvikling og til bevissthet om ens egen identitet”*.[[101]](#footnote-101)
* RLE-undervisningen skal også gi *”tilpasset undervisning”, dette for å komme elevenes religiøse og livssynsmessige bakgrunn i møte”.[[102]](#footnote-102)*

**Litteratur**

* Helje Kringlebotn Sødal – HKS (red), Religions- og Livssynsdidaktikk, Høgskoleforlaget, 4. Utg. 2009.
* Kompendium: LPRLE116 Pensumartikler til fagdidaktikk KRLE/RE for PPU.

**Annen litteratur**

* Høytidsmarkering i skoler og barnehager (artikkel): <http://www.krlnett.no/art/index.php?vis=61&nid=1>
* H. K. Sødal, Kristen tro og tradisjon i barnehagen, Høyskoleforlaget, 2.utg. 2003.
* DOMAAS, O.E.: Tradisjonens tro. Kristen troslære for lærerstudenter, Oslo 1996.
* Historisk oversikt - Kristendommens felles røtter og mange retninger: <http://frank.oterholt.be/?seksjon=Artikler,%20kronikker%20og%20tekster&x=Historiske%20oversikter>
* Ernst Baasland, Ordet fanger, Universitetsforlaget 1991.
* Danbolt L. J., Engedal L. G., Hestad K., Lien L., Stifoss-Hanssen H. (2014), Religions-psykologi, 1. utg. 1. oppl., Oslo: Gyldendal Akademisk.
* Oterholt, Frank (2004), Gode på Gud – dårligere på folk? *Om kvalitet på kirkelige tjenester,* Mastergradsavhandling HIØ.
* **Winsnes**, Ole-Gunnar (2002), Religionspedagogisk tenkning for å kommunisere med alle døpte og deres foresatte. Foredrag holdt i IKO-forum. IKO; mine dok\iko\21.11.2002.

*Frank Oterholt 7/12 2017*

1. Mye av stoffet er hentet fra H. K. Sødal, Kristen tro og tradisjon i barnehagen, Høyskoleforlaget, 2.utg. 2003, kap: 7 (troslære), 8 (advent og jul), 9 (faste og påske), 10 (Kristi himmelfart og pinse), og fra Frank Oterholts undervisning på 1FUL og 3FUB - Kristen tro og tradisjon - høsten 2005. [↑](#footnote-ref-1)
2. HKS 2003:137. [↑](#footnote-ref-2)
3. Ibid:138 [↑](#footnote-ref-3)
4. Ibid. [↑](#footnote-ref-4)
5. Ibid:137 [↑](#footnote-ref-5)
6. Ibid. [↑](#footnote-ref-6)
7. Lyotard [↑](#footnote-ref-7)
8. Bortsett frå at involvering kan være et problem. [↑](#footnote-ref-8)
9. Tilbake til 100-tallet e.v.t? [↑](#footnote-ref-9)
10. 1. Regnes som en av de tre oldkirkelige *symbolene*. [↑](#footnote-ref-10)
11. *Bekjennelsene blir mer detaljerte. Smutthullene tettes… med paradoksale formuleringer* (Domaas:77)  [↑](#footnote-ref-11)
12. *I Symbolum Apostolicum* [↑](#footnote-ref-12)
13. 8.3/ 179f. [↑](#footnote-ref-13)
14. HKS 2003:141 [↑](#footnote-ref-14)
15. Gresk *parusi*: komme til syne/vise seg [↑](#footnote-ref-15)
16. HKS 2003:138 [↑](#footnote-ref-16)
17. <http://www.nkrs.no/bekjenne/nicenum.htm> [↑](#footnote-ref-17)
18. HKS 2003:142 [↑](#footnote-ref-18)
19. Pave Bendikt 16.: *Forsynet ville at kristendommen skulle etableres i den greske verden – via Makedonia* (Ap.gj. 16,6-10: [6](http://www.bibelen.no/refs.aspx?book=ACT&chapter=16&verse=6&lang=1&trans=2" \t "refs) Den hellige ånd hindret dem i å forkynne Ordet i Asia; derfor fortsatte de gjennom det frygiske og galatiske området.  7 Da de var kommet nesten til Mysia, prøvde de å dra videre til Bitynia, men Jesu Ånd ga dem ikke lov.  8 De dro da gjennom Mysia og kom ned til Troas.  9 Om natten hadde Paulus et syn. Han så en makedonier som sto og kalte på ham og ba: «Kom over til Makedonia og hjelp oss!» [10](http://www.bibelen.no/refs.aspx?book=ACT&chapter=16&verse=10&lang=1&trans=2" \t "refs) Da han hadde hatt dette synet, forsøkte vi straks å komme til Makedonia, for vi skjønte at Gud hadde kalt oss til å forkynne evangeliet der.). *Det var en guddommelig nødvendighet at evangeliet ble forkynt for grekere først og ikke for andre*. Gresk tanke har forrang. Gresk filosofi har begreper som kan appliseres på teologi (Sagt av Maria Junttila, på seminar om pave Benedikt den 16.s teologiske tenkning, lørdag 5/4 2008 på MF. Maria Junttila er forskningsstipendiat ved MF og Skriver doktoravhandling om Joseph Ratzingers teologi. [↑](#footnote-ref-19)
20. jfr. Platons idelære og Universaliestridene i Middelalderen. [↑](#footnote-ref-20)
21. Universalia ante rem. [↑](#footnote-ref-21)
22. For oss ganske subtilt (høytsvevende/spissfindig). [↑](#footnote-ref-22)
23. Den latinske tradisjon (Roma) bekjenner at Ånden "utgår fra Faderen og Sønnen (filioque ). Den latinske tradisjon bekjenner at Ånden "utgår fra Faderen og Sønnen (filioque ): <http://www.katolsk.no/kkk/k1_07.htm> (se pkt. 244). [↑](#footnote-ref-23)
24. HKS 2003:138 [↑](#footnote-ref-24)
25. "Modalismen definerer Gud som én person. Den fastholder det guddommelige ved hver ‘person,’ men på en annen måte enn i treenighetslæra. 'Personene' blir fremstilt som ulike måter (lat modus, derav ‘modalisme’) som Gud har vist seg i historien. Først — i Israels historie — som Gud den Allmektige, Herren, Jehova, så i Inkarnasjonen, som Gud Jesus Kristus, Sønnen, og så i kirken sin tid, nådetiden, som Gud Den Hellige Ånd."

Se også: <http://www.carm.org/heresy/modalism.htm> og <https://snl.no/modalisme> [↑](#footnote-ref-25)
26. Se HKS 2003:139 [↑](#footnote-ref-26)
27. **Nyreligiøse bevegelser i vår tid:** Kristendommen forener en materiell/fysisk og en åndelig verden. Mye av nyreligiøsiteten (og karismatikken) skiller dem. Nyreligiøsiteten har mye av gnostisismen i seg (det gjelder å meditere seg bort fra den materielle verden). [↑](#footnote-ref-27)
28. Sverre Aalen, Guds sønn og Guds rike, Universitetsforlaget 1973, s. 165 [↑](#footnote-ref-28)
29. Johannesprologen. [↑](#footnote-ref-29)
30. [Konsilet i Nikea](http://no.wikipedia.org/wiki/Konsilet_i_Nikea) ([325](http://no.wikipedia.org/wiki/325)) [↑](#footnote-ref-30)
31. Jfr. Edvard Hoems biografi (i to bibd) om Bjørnson, som kommer i 2009 og 2010. [↑](#footnote-ref-31)
32. Domaas s. 78 [↑](#footnote-ref-32)
33. Domaas s. 76 [↑](#footnote-ref-33)
34. Domaas s. 79f. [↑](#footnote-ref-34)
35. Se El Pais 13. febr. 2005 (Kardinal Ratzinger mot en amerikansk prest) [↑](#footnote-ref-35)
36. Domaas kap 5, s. 71-96 og Tobiassen kap. 1.3.2 og 1.3.4. [↑](#footnote-ref-36)
37. Se også Ernst Baasland, Ordet Fanger, Universitetsforlaget 1991, ss. 53ff. [↑](#footnote-ref-37)
38. HKS 2003:172ff. [↑](#footnote-ref-38)
39. I Det gamle testamentet finnes det profetiske bøker som omhandler Messias (se HKS:2003:178f).

Profetiene danner bakgrunn for Messiastroen. [↑](#footnote-ref-39)
40. Markus 8,30/Domaas:74. [↑](#footnote-ref-40)
41. Domaas s. 74 [↑](#footnote-ref-41)
42. Se Mette Buchardt (red.), Religionsdidaktikk Gyldendal (Danmark) 1. Udgave, 1. oplag 2006, s 249f. [↑](#footnote-ref-42)
43. Tobiassen, Like til jordens ender, 3. Utg. Bergen 2004 (papirutgaven) s. 15, nederst. [↑](#footnote-ref-43)
44. HKS 2003:178. [↑](#footnote-ref-44)
45. Ibid:16 [↑](#footnote-ref-45)
46. *Det betyr menneske eller kanskje Messias?* [↑](#footnote-ref-46)
47. Se kapitlene fra og med 1. Mosebok kap. 12ff. [↑](#footnote-ref-47)
48. HKS 2003:171. [↑](#footnote-ref-48)
49. Han ble jo ingen Messias. [↑](#footnote-ref-49)
50. Jfr. kap. 8 (ss. 163ff.) i HKS 2003 (om barnehagen) [↑](#footnote-ref-50)
51. Børresen, Beate, 1997: *Høytider og høytidsfeiringer*, Tano Aschehoug, Otta. [↑](#footnote-ref-51)
52. HKS 2003:147; 164? [↑](#footnote-ref-52)
53. lat. adventus: ankomst. [↑](#footnote-ref-53)
54. HKS 2003:166. [↑](#footnote-ref-54)
55. HKS 2003:139 og 7.6.3/158ff. [↑](#footnote-ref-55)
56. HKS 2003:168 [↑](#footnote-ref-56)
57. HKS 2003:169 [↑](#footnote-ref-57)
58. HKS 2003:170 [↑](#footnote-ref-58)
59. Bevitnet av bl.a. Josefus (jødisk historieskriver fra denne tiden). [↑](#footnote-ref-59)
60. HKS 2003:181. [↑](#footnote-ref-60)
61. HKS 2003:186f. [↑](#footnote-ref-61)
62. HKS 2003:185. [↑](#footnote-ref-62)
63. HKS 2003: kap 9, s. 199ff. [↑](#footnote-ref-63)
64. HKS 2003:201 [↑](#footnote-ref-64)
65. HKS 2003:9.7.3/ s. 232f. [↑](#footnote-ref-65)
66. HKS 2003:9.7.2/ s. 230f. [↑](#footnote-ref-66)
67. Aftenposten – debatt s. 5. 19/10 2008: *Verdien av tilgivelse*, Biskop Helga Haugland Byfuglien. [↑](#footnote-ref-67)
68. HKS 2003:164. [↑](#footnote-ref-68)
69. Se Svein Sandos artikkel nederst i dokumentet. [↑](#footnote-ref-69)
70. HKS 2003:201. [↑](#footnote-ref-70)
71. HKS 2003:9.7/ s. 228 [↑](#footnote-ref-71)
72. HKS 2003:9.7.1 [↑](#footnote-ref-72)
73. HKS 2003:9.2/ s. 207ff. [↑](#footnote-ref-73)
74. Lyotard [↑](#footnote-ref-74)
75. HKS 2003:9.3/ s. 209ff. [↑](#footnote-ref-75)
76. Ibid:210 [↑](#footnote-ref-76)
77. HKS 2003:202 [↑](#footnote-ref-77)
78. Ibid: (220-222) [↑](#footnote-ref-78)
79. Ibid:200 [↑](#footnote-ref-79)
80. HKS 2003:149 [↑](#footnote-ref-80)
81. HKS 2003:149 [↑](#footnote-ref-81)
82. HKS 2003:153 [↑](#footnote-ref-82)
83. Ibid [↑](#footnote-ref-83)
84. Ibid:154 [↑](#footnote-ref-84)
85. Ibid:154 [↑](#footnote-ref-85)
86. Ibid:154 [↑](#footnote-ref-86)
87. Ibid:154f. [↑](#footnote-ref-87)
88. HKS 2003:156f. [↑](#footnote-ref-88)
89. HKS 2003:kap 10 [↑](#footnote-ref-89)
90. Ibid:235. [↑](#footnote-ref-90)
91. Ap.gj. kap 2. [↑](#footnote-ref-91)
92. HKS 2003:151. [↑](#footnote-ref-92)
93. Ibid [↑](#footnote-ref-93)
94. HKS 2003:79ff. [↑](#footnote-ref-94)
95. Se HKS 2009, kap 8, om sang i KRLE. [↑](#footnote-ref-95)
96. KRL-boka 2005:9 [↑](#footnote-ref-96)
97. KRL-boka 2005:9 [↑](#footnote-ref-97)
98. KRL-boka 2005:10 [↑](#footnote-ref-98)
99. KRL-boka 2005:9 [↑](#footnote-ref-99)
100. KRL-boka 2005:9 [↑](#footnote-ref-100)
101. KRL-boka 2005:9 [↑](#footnote-ref-101)
102. KRL-boka 2005:9 [↑](#footnote-ref-102)